b'\n_START_ARTICLE_\nNoni\n_START_SECTION_\nZdravilni u\xc4\x8dinki\n_START_PARAGRAPH_\nDanes se noni sok uporablja, kot zdravilo za dolg seznam bolezni: artritis, sladkorno bolezen, visok krvni pritisk, bole\xc4\x8dine v mi\xc5\xa1icah, menstrualne te\xc5\xbeave, glavobole, bolezni srca, AIDS, \xc5\xbeelod\xc4\x8dne razjede, zvine, depresijo, senilnost, slabo prebavo in aterosklerozo. Vendar u\xc4\x8dinkovitost nonija za ve\xc4\x8dino teh namenov ni dokazana. Imel naj bi tudi protitumorno delovanje, kar so posku\xc5\xa1ali raziskati v kar nekaj \xc5\xa1tudijah. V \xc5\xa1tudiji na univerzi v Louisiani so ugotovili, da noni zmanj\xc5\xa1a rast kapilar v tumorjih. Neka druga \xc5\xa1tudija, ki so je potekala na univerzi na Havajih je pokazala, da noni sok vsebuje s polisaharidi bogato substanco(noni-ppt), ki naj bi zavirala rast tumorjev z aktivacijo imunskega sistema bolnika.\n_START_SECTION_\n\xc5\xa0kodljivi u\xc4\x8dinki\n_START_PARAGRAPH_\nLeta 2005 sta dve znanstveni publikaciji opisali primer akutnega hepatitisa, ki ga povzro\xc4\x8da u\xc5\xbeivanje M. citrifolia. Hepatotoksi\xc4\x8dni naj bi bili antrakinoni, ki se nahajajo v koreninah, listih in sadju M. citrifolia. Temu so sledile raziskave, ki so pokazale, da noni sok ni strupen za jetra, tudi pri porabi v velikih odmerkih, in vsebuje majhne koli\xc4\x8dine antrakinonov, ki so potencialno strupeni za jetra._NEWLINE_U\xc5\xbeivanje noni soka lahko privede tudi do pove\xc4\x8dane koncentracije kalija v krvi. Medtem ko je kalij dragoceno hranilo v obi\xc4\x8dajni prehrani, ga osebe z napredovano ledvi\xc4\x8dno boleznijo ne morejo izlo\xc4\x8dati ustrezno in se morajo izogibati noni soku, za katerega je znano, da povzro\xc4\x8da hiperkalijemijo.'